ai4bharat/Pralekha huggingface dataset:
صحت اور خاندانی بہبود کی وزارت
ریاستوں اور مرکز کے انتظام والے علاقوں میں کووڈ- 19 ویکسین کی تازہ ترین صورت حال
ریاستوں اور مرکز کے انتظام والے علاقوں کو 104.5 کروڑ سے زیادہ کووڈ سے بچاؤ کے ٹیکے دستیاب کرائے گئے
ریاستوں اور مرکز کے انتظام والے علاقوں کے پاس اب بھی 11.65 کروڑ سے زیادہ باقی بچی اور غیر استعمال شدہ خوراکیں موجود ہیں
مرکزی حکومت پورے ملک میں کووڈ-19 ٹیکہ کاری کی رفتار کو بڑھانے اور اس کے دائرہ کار میں وسعت لانے کے لئے عہدبستہ ہے۔ کووڈ- 19 ٹیکہ کاری کے ہمہ گیر نئےمرحلے یعنی سب کو ویکسین لگائے جانے کا آغاز21 جون 2021کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کیاگیا ہے،ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت،ریاستوں اور مرکز کے زیر انتظام علاقوں کوکووڈ-19 ویکسین مفت دستیاب کراکر ، ان کی مدد کررہی ہے۔ سبھی کو کووڈ- 19 سے بچاؤ کا ٹیکہ لگائے جانے کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئی خوراک
|
|
1,04,58,46,415
|
|
بچی ہوئی دستیاب خوراک
|
|
11,65,54,028
بھارت سرکار  اور ریاستی سرکارکے ذریعےبراہ راست خریداری زمرے کے تحت ریاستوں و مرکز کے زیر انتظام علاقوں کو اب تک 104.5 کروڑ سے زیادہ  ٹیکےفراہم کرچکی ہے۔
ریاستوں/ مرکز کے زیر انتظام علا قوں کے پاس ابھی11.65کروڑ سے زیادہ  غیراستعمال شدہ ٹیکے موجود ہیں، جنہیں استعمال میں لایا جانا ہے۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-12093
(Visitor Counter : 118
ہنر مندی کے فروغ اور صنعت کاری کی وزارت
خواتین اورنوجوانوں کے لئے اسکیمیں
نئی دہلی ،02 دسمبر :ملک بھرمیں تجارت وصنعت سے متعلق تعلیم اورتربیت کے ذریعہ کاروبارکی ترقی کے لئے ایک سازگارماحول فراہم کرنے کے لئے پردھان منتری ادیامیتاوکاس ابھیان یوجنا 2.0 سے متعلق پائلٹ پروجیکٹ ،وزارت کے ہنرمندی کے ماحولی نظام کے اداروں مثلاًپردھان منتری کوشل کیندر وں ، صنعتی تربیتی اداروں ، پالیٹیکنک جن شکشن سنستھان  اور ریکاگ نیشن آف پرائرلرننگ  تربیتی مراکز کے ذریعہ نافذالعمل ہے ۔
مزید برآں ہندوستان کے نوجوانوں کے درمیان تجارت وصنعت کے کلچرکو فروغ دینے اورانھیں اپناکاروبارشروع کرنے نیزدوسرے افراد کے لئے روزگارکے مواقع پیداکرنے کے لئے تحریک دینے کے مقصد سے حکومت نے 2016 میں نیشنل انٹرپرینیرشپ ایوارڈ ز اسکیم  قائم کیا۔ اس اسکیم کے تحت پہلی نسل کے ان حوصلہ مند صنعت کاروں کی کوششو ں کا اعتراف کرنے اور ان کی حصولیابیوں کو سراہنے کے لئے یہ ایوارڈز دیئے جاتے ہیں اوران افراد اورتنظیموں کو بھی یہ ایوارڈ ز دیئے جاتے ہیں جو کاروباراور صنعت کی ترقی کے شعبے میں ماحولی نظام بنانے والے کی حیثیت سے کام کررہے ہیں ۔ اس اسکیم کے تحت انٹرپرائزز ٹریک کے تحت ذیلی زمرے میں تین ایوارڈز کی گنجائش ہے جو کہ خصوصی طورپر خواتین صنعت کاروں کے لئے مخصوص ہیں ۔
اس کے علاوہ حکومت ان حوصلہ مند صنعت کاروں کو تجارت ، خدمات یا مینوفیکچرنگ کے سیکٹرمیں ایک گرین فیلڈ صنعت قائم کرنے کے لئے اسٹینڈاپ انڈیا اسکیم کے ذریعہ 10لاکھ روپے سے لے کر ایک کروڑ روپے تک کے بینک قرض کی شکل میں مالی امداد دے رہی ہے ۔ اس کے لئے فی بینک برانچ کم از کم درج فہرست ذاتوں  ، یا درج فہرست قبائل  سے تعلق رکھنے والا ایک قرض لینے والا شخص اور کم از کم ایک خاتون قرض لینے والی کا ہونا لازمی ہے ۔ اس اسکیم کے تحت 15نومبر ، 2019 کی تاریخ تک 14761.97کروڑروپے کے قرض کی کل رقم خواتین صنعت کاروں کو دی جاچکی ہے ۔
مزید برآں حوصلہ مند صنعت کاروں /موجودہ صنعت کاروں کو اپنی تجارتی سرگرمیاں قائم کرنے یا اس میں توسیع کرنے کے لئے اہل بنانے کے مقصد سے، پردھان منتری مدرایوجنا اسکیم کے تحت وہ حوصلہ مند صنعت کار/موجودہ صنعت کارزراعت سے متعلقہ سرگرمیوں کے لئے غیرزرعی سیکٹرمیں 10لاکھ روپے کی یکمشت مفت قرض حاصل کرسکتے ہیں ۔ اس اسکیم کے تحت 15نومبر ، 2019 کی تاریخ تک 462115.61کروڑروپے کے قرض کی کل رقم خواتین صنعت کاروں کو فراہم کرائی جاچکی ہے ۔
مذکورہ بالا اسکیموں کے علاوہ قرض میں آسانی پیداکرنے اورہنرمندی کی تربیت کے پروگرام دیہی خود روزگارتربیتی اداروں  کے ذریعہ جاری ہے ۔اس کے تحت حوصلہ مند صنعت کاروں کو بینک قرض کی شکل میں مالی امداد دی جارہی ہے اسی طرح انھیں آرایس ای ٹی آئی کے ذریعہ ہنرمندی کی تربیت فراہم کرائی جارہی ہے تاکہ وہ خود روزگارکا حامل بنایاجاسکے اور وہ دیہی غربت پرتوجہ مرکوز کرکے اپنی چھوٹی صنعت شروع کرسکے ۔ فی الحال 583آرایس ای ٹی آئی ملک کی 27ریاستوں  اور 6مرکز کے زیرانتظام علاقوں  میں کام کررہے ہیں ۔
ہنرمندی کے فروغ اورصنعتوں کے وزیرمملکت جناب آرکے سنگھ نے آج لوک سبھا میں ایک سوال کے جواب میں یہ اطلاع فراہم کی ۔
وزارتِ تعلیم
بروقت وظائف حاصل کرنے میں کوئی روکاوٹ نہیں، مستحق طلباء ہر مہینے کی 30 تاریخ کو ہر حال میں وظائف حاصل کرسکیں گے: جناب پرکاش جاؤڈیکر
اسٹڈی اِن انڈیا پروگرام کا آغاز ہوچکا ہے ، تقریباً 2000 طلباء نے 100 منتخبہ بھارتی اداروں میں داخلے لیے ہیں: جناب پرکاش جاؤڈیکر
نئیدہلی۔27؍دسمبر۔ انسانی وسائل کی ترقی و فروغ کے وزیر جناب پرکاش جاؤڈیکر نے طلباء کو یقین دہانی کرائی ہے کہ کسی بھی طالب علم کو بروقت وظائف کی رقم حاصل کرنے میں کوئی مشکل در پیش نہیں آئے گی۔ انہوں نے کہا ہے کہ حکومت نے پورے نظام پر باقاعدگی سے نظرثانی کی ہے اور ماہ نومبر سے ہم نے ایسا انتظام کیا ہے کہ ہر مہینے کی 30 تاریخ تک وظائف کی رقم استفادہ کنندہ کے کھاتے میں یقینی طور پر پہنچ جائے۔ انہوں نے بتایا ہے کہ وظائف سے متعلق جمود اور تعطل کو ختم کرنے کیلئے 250 کروڑ روپئے کی خصوصی گرانٹ منظور کی گئی ہے اور تمام تر بقایا جات کی ادائیگی کی جاچکی ہے۔ انہوں نے کہا کہ تقریباً 2.44 لاکھ طلباء مختلف وظائف کے فوائد حاصل کررہے ہیں اور یہ وظائف انسانی وسائل کی ترقی وفروغ کی وزارت، اے آئی سی ٹی ای اور یو جی سی کے ذریعے دیے جارہے ہیں۔ حکومت ان وظائف اسکیموں پر تقریباً چار ہزار کروڑ روپئے کی رقم صرف کررہی ہے۔ جناب پرکاش جاؤڈیکر نئی دہلی میں میڈیا کو جانکاری دے رہے تھے۔
انہوں نے مختلف النوع وظائف اسکیموں کا حوالہ دیا جو وزارت، اے آئی سی ٹی ای اور یو جی سی کے تحت چلائی جارہی ہیں ، قومی وسائل اور خوبی پر مبنی وظائف اسکیم ، کالجوں اور یونیورسٹی کے طلباء کے لئے مرکزی شعبے کی وظائف اسکیم اور وزارت کے تحت جموں وکشمیر کیلئے خصوصی وظائف اسکیم ، لڑکیوں کیلئے وظائف  ، اے آئی سی ٹی ای کے تحت مختلف طور پر اہل طلباء کیلئے اسکیم اور شمال مشرقی خطے کیلئے یو جی سی کے تحت فراہم کی جانے والی خصوصی اسکالر شپ اسکیم ، جے آر ایف وغیرہ وہ چند وظائف اسکیمیں ہیں جو وزارت کی جانب سے نافذ کی گئی ہیں۔
وزیر موصوف نے یہ بھی بتایا کہ اسٹڈی اِن انڈیا پروگرام کا آغاز ہوچکا ہے اور تقریباً 2000 طلباء نے پہلے سیزن کیلئے 100 منتخبہ سرکردہ بھارتی اداروں میں داخلے لیے ہیں۔ انہوں نے کہا کہ ہمیں توقع ہے کہ 30 ایشیائی ، افریقی، مشرق وسطیٰ اور دولت مشترکہ کے تحت خود مختار ممالک  کے تقریباً 2000 غیر ملکی طلباء اس پروگرام کے تحت آئندہ تین برسوں میں داخلے لیں گے۔
وزیر موصوف نے کہا کہ ’’اسٹڈی اِن انڈیا‘‘ ایک اختراعی پہل قدمی ہے جس کا مقصد جنوبی ایشیا ، جنوبی مشرقی ایشیا ، مشرق وسطیٰ اور افریقہ کے ہمارے شراکت دار ممالک کے طلباء کو بھارت آنے اور بھارت کے سرکردہ تعلیمی اداروں میں بہترین تعلیمی تدریس کا تجربہ حاصل کرنے کیلئے راغب کرنا ہے۔ اس پروگرام کے تحت ایک وسیع پورٹل کی تشکیل ، کال سینٹر کی تشکیل، سماجی میڈیا مہم، برانڈنگ ، تقریبات کا اہتمام اور زیادہ سے زیادہ تعداد میں غیرملکی طلباء کو بھارتی اداروں کی جانب متوجہ کرنے کیلئے سہولت مراکز کا قیام وغیرہ شامل ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-6460
(Visitor Counter : 45
سٹرک ٹرانسپورٹ اور شاہراہوں کی وزارت
جناب نتن گڈکری نے فرانسیسی صنعت کاروں کے وفد کے ساتھ دو طرفہ میٹنگ کی
سڑک ٹرانسپورٹ اور شاہراہوں کے مرکزی وزیر جناب نتن گڈکری نے آج فرانسیسی صنعت کاروں کے وفد کے ساتھ دو طرفہ میٹنگ کی جس کی قیادت فرانس کے سفیر ایمینوئل لینین، ہندوستان میں فرانس کے سفارت خانے کے اراکین اور سڑک ٹرانسپورٹ اور شاہراہوں کے افسران نے کی ۔
بات چیت عالمی معیار کے بنیادی ڈھانچے کی مناسب خرچ پر ترقی کے لیے نئی ٹیکنالوجیز کے تعلق سے ممکنہ تعاون سے بارے تھی۔ نئے مواقع والے شعبوں جیسے روپ ویز، متبادل ایندھن اور تعمیراتی مواد پر بھی تبادلہ خیال کیا گیا۔
نوجوانوں کے امور اور کھیل کود کی وزارت
نوجوانوں کے امور کے محکمے نے گزشتہ برس شروع کئے گئے ایک سال تک چلنے والے یووا سمواد سیریز کے تحت ’’یووا سمواد:2047 کا ہندوستان‘‘ کے عنوان سے بات چیت کے ایک سیشن کا انعقادکیا
2014 سے اب تک یوتھ ایکسچینج پروگرام کے تحت ہندوستان سے دو ہزار نوجوانوں کو بیرون ملک بھیجا گیا اور اتنی ہی تعداد میں غیر ملکی نوجوان ہندوستان آئے ہیں :جناب سنجے کمار
’’یووا سمواد:2047 کا ہندوستان‘‘ موضوع پر نوجوانوں کے امور کے محکمے نے یوتھ افئر کے سکریٹری کی صدارت میں بات چیت کے ایک سیشن کا اہتمام کیا۔ یہ سیشن ان نوجوان مندوبین کے ساتھ بات چیت کے لئے منعقد کیا گیا جنھیں نوجوانوں کے امور کے محکمے کی جانب سے منعقدہ مختلف یوتھ ایکسچینج پروگرام کے تحت مختلف ملکوں کو بھیجا گیا ہے۔ یہ بات چیت سیشن ڈاکٹر امبیڈکر انٹرنیشنل سنٹرنئی دہلی میں تیرہ ستمبر 2022 کو کیا گیا۔ اجلاس میں وزارت کے اعلیٰ افسران اور یونیسیف ، یواین ڈ ی پی ، اور یو این وی کے نمائندے شامل تھے۔
یہ پروگرام بارہ ستمبر 2022 کو شروع کئے گئے یووا سمواد سیریز کا حصہ ہے جس کا افتتاح نوجوانوں کے امور اور کھیل کود کے مرکزی وزیر جناب انوراگ ٹھاکر نے آکاشوانی بھون نئی دہلی میں کیا۔
یوتھ افئر کے سکریٹری جناب سنجے کمار نے اجلاس میں حصہ لینے کے لئے ملک کے مختلف حصوں سے آئے مندوبین کا خیر مقدم کیا۔ انھوں نے مندوبین کو بتایا کہ 2014 کے بعد سے اب تک نوجوانوں کے تبادلے کے بین الاقوامی پروگرام  کے تحت دوہزار کے قریب نوجوانوں کو ہندوستان سے مختلف ملکوں کو بھیجا گیا ہے اور اتنی ہی تعداد میں غیر ملکی نوجوان ہندوستان آئے ہیں۔ یوتھ افئر کے سکریٹری نے ان نوجوانوں سے ان کے خیالات سے آگاہ ہوئے۔
ڈائرکٹر  نے ایک پریزنٹیشن پیش کرکے نوجوان شرکاء کو 2023 میں گروپ 20 کی ہندوستان کی جانب سے صدارت کے بارے میں بتایا اور گروپ 20 کی میزبانی کے دوران نوجوانوں کے امور کی جانب سے منعقد کی جانے والی یوتھ 20 کانفرنس کے بارے میں بتایا۔
بات چیت کے سیشن کے دوران ہندوستان کے عنقریب متوقع گروپ 20 کی صدارت پر تبادلہ خیال ہوا اور یوتھ 20  پر خاص طور سے روشنی ڈالی گئی۔ نوجوانوں کے امور محکمے کو گروپ 20 صدارت کے دوران وائی 20 کانفرنس کے انعقاد کی ذمہ داری دی گئی ہے۔
یووا سمواد: 2047 کا ہندوستان میں حصہ لینے والے پرجوش نوجوانوں کی جانب سے سودمند مشورے دیئے گئے ۔ مندوبین نے محکمے کی جانب سے اگلے سال منعقد ہونے والی یوتھ 20 کے مختلف پہلوؤں میں اپنی رضاکارانہ خدمات پیش کیں۔
امور صارفین، خوراک اور عوامی تقسیم کی وزارت
خریف مارکیٹنگ سیزن21-2020 کے دوران ایم ایس پی کا نفاذ
دھان، دال، تلہن اور کپاس کی خرید کا سلسلہ جاری
موجودہ خریف مارکیٹنگ سیزن میں 262.32 لاکھ میٹرک ٹن دھان کی خرید کی گئی، جو کہ پچھلے سال کے مقابلے 20.80 فیصد کے اضافے کو دکھاتا ہے
نئی دلّی ، 11، نومبر 2020 / حکومت پچھلے سال کی ہی طرح اس سال بھی موجودہ خریف مارکیٹنگ سیزن  21-2020 میں کسانوں سے موجودہ ایم ایس پی اسکیموں کے تحت خریف 21-2020 کی فصلیں ایم ایس پی کے حساب سے خرید رہی ہے۔
خریف 21-2020 کے لئے پنجاب، ہریانہ، اترپردیش ، تلنگانہ، اتراکھنڈ، تمل ناڈو، چنڈی گڑھ، جموں وکشمیر ، کیرالہ، گجرات اور آندھرا پردیش سے دھان کی خرید کا سلسلہ جاری ہے اور پچھلے سال 217.14 لاکھ میٹرک ٹن کی خرید کے مقابلے اس سال 10 نومبر 2020 تک 262.32 لاکھ میٹرک ٹن دھان کی خرید ہو چکی ہے، جو کہ پچھلے سال کے مقابلے 20.80 فیصد کے اضافے کو دکھاتی ہے۔ کُل 262.32 لاکھ میٹرک ٹن کی خرید میں سے اکیلے پنجاب کی حصہ داری 185.33 لاکھ میٹرک ٹن ہے، جو کہ کُل خرید کا 70.65 فیصد ہے۔
موجودہ کے ایم ایس خرید سے تقریبا 22.21 لاکھ کسانوں کو فائدہ ہوا ہے، جن سے 18880 روپے فی میٹرک ٹن کے حساب سے ایم ایس پی پر 49527.36 کروڑ روپے کے برابر فصل خریدی جا چکی ہے۔
اس کے علاوہ ریاستوں سے موصول ہونے والی تجاویز کی بنیاد پر تمل ناڈو، کرناٹک ، مہاراشٹر ، تلنگانہ، گجرات ، ہریانہ، اترپردیش ، اڈیشہ ، راجستھان اور آندھر اپردیش ریاستوں سے پرائس سپورٹ اسکیم  کے تحت موجودہ خریف مارکیٹنگ سیزن 2020 میں 45.10 لاکھ میٹرک ٹن دالیں اور تلہن کی خرید کو منظوری دے دی گئی ہے۔ اس کے علاوہ آندھرا پردیش، کرناٹک، تمل ناڈو اور کیرالہ سے 1.23 لاکھ میٹرک ٹن کوپرا  کی خرید کو بھی منظوری دی گئی ہے۔ دیگر ریاستوں ؍ مرکز کے زیر انتظام علاقوں کو بھی تجاویز موصول ہونے پر پی ایس ایس کے تحت دالیں، تلہن اور کوپرا کی خرید کو منظوری دے دی جائے گی، تاکہ ریاست کی مقررہ خرید ایجنسیوں کے توسط سے مرکزی نوڈل ایجنسیوں کے ذریعے سال 21-2020 کے لئے نوٹیفائڈ ایم ایس پی پر براہ راست رجسٹرڈ کسانوں سے ان فصلوں کا ایف اے کیو گریڈ خریدا جاسکے، اگر متعلقہ ریاستوں؍ مرکز کے زیر انتظام علاقوں میں نوٹیفائڈ فصل کی کٹائی کی مدت میں بازار کی قیمت ایم ایس پی سے نیچے چلی جاتی ہے۔
حکومت نے 10 نومبر 2020 تک اپنی نوڈل ایجنسیوں کے توسط سے 268.65 کروڑ روپے کی ایم ایس پی کے برابر 50055.63 میٹرک ٹن مونگ، ارد، مونگ پھلی اور سویا بین کی خرید کی ہے، جس سے تمل ناڈو ، مہاراشٹر ، گجرات، ہریانہ اور راجستھان کے 29168 کسانوں کو فائدہ ہوا ہے۔ پچھلے یہ خرید 20144.09 میٹرک ٹن تھی، جو دالوں اور تلہن کی خرید میں 148.49 فیصد کے اضافے کو دکھاتی ہے۔
اسی طرح 10 نومبر 2020 تک 52.40 کروڑ روپے کی ایم ایس پی کے برابر 5089 میٹرک ٹن کوپرا  کی خرید کی گئی ہے، جس سے کرناٹک اور تمل ناڈو کے 3961 کسانوں کو فائدہ ہوا ہے۔ پچھلے سال اسی مدت کے دوران 293.34 میٹرک ٹن کوپرا کی خرید ہوئی تھی، کوپرا اور اُرد کے معاملے میں اس کی پیداوار کرنے والی بڑی ریاستوں میں زیادہ تر قیمت ایم ایس پی سے اوپر ہے۔ متعلقہ ریاست ؍ مرکز کے زیر انتظام علاقے کی حکومتیں خریف دال اور تلہن کی آمد کی بنیاد پر ان ریاستوں کے ذریعے طے کردہ تاریخ سے خرید کے لئے ضروری انتظامات کرنے میں مصروف ہیں۔
پنجاب، ہریانہ، راجستھان، مدھیہ پردیش، تلنگانہ، آندھرا پردیش، مہار اشٹر اور گجرات میں ایم ایس پی کے تحت کپاس کی خرید حسب معمول جاری ہے۔ 10 نومبر 2020 تک 3514.88 کروڑ روپے کے برابر کپاس کے 1237172 بنڈل خریدے جاچکے ہیں، جس سے 241833 کسانوں کو فائدہ ہوا ہے۔
۔۔۔۔۔۔۔۔۔۔۔۔۔۔

U.NO. 7175
(Visitor Counter : 122
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 202.79 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 23,37,235 ٹیکے لگائے گئے۔
ہندوستان میں سردست زیر علاج مریضوں کی تعداد 1,45,026 ہے۔
فی الحال زیر علاج مریضوں کی شرح 0.33 فیصد ہے۔
سردست ملک میں شفایابی کی شرح 98.47 فیصد ہے۔
گزشتہ 24 گھنٹوں کے دوران20,472,مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,32,67,571 ہوگئی ہے۔
پچھلے 24 گھنٹوں کے دوران 18,313 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((3.31 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 87.36 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 4,25,337 ٹیسٹ کئے گئے۔
امور خارجہ کی وزارت
بھارت اور جاپان کے درمیان سائبر سکیورٹی کے شعبہ میں تعاون کے معاہدہ پر دستخط
نئی دہلی، 07 اکتوبر: وزیر اعظم جناب نریندر مودی کی صدارت میں مرکزی کابینہ نے بھارت اور جاپان کے درمیان سائبر سکیورٹی کے شعبہ میں تعاون کے معاہدہ  پر دستخط کرنے کے لیے اپنی منظوری دے دی ہے۔
ایم او سی باہمی مفاد کے شعبوں میں تعاون کو آگے بڑھائے گا، جس میں دیگر باتوں کے ساتھ ساتھ سائبر اسپیس کے شعبہ میں صلاحیت سازی، اہم بنیادی ڈھانچے کے تحفظ، ابھرتی ٹیکنالوجیز میں تعاون، سائبر سکیورٹی کے خطرات/واقعات اور بدنیتی پر مبنی سائبر سرگرمیوں کے بارے میں معلومات شیئر کرنے کے ساتھ ساتھ ان کا مقابلہ کرنے کے لیے بہترین طریقوں، انفارمیشن کمیونیکیشن ٹیکنالوجی  انفراسٹرکچر وغیرہ کی حفاظت کے لیے سائبر خطرات کو کم کرنے کے واسطے عملی تعاون کے لیے مشترکہ میکانزم تیار کرنا شامل ہے۔
بھارت اور جاپان ایک کھلے، بین تعامل پذیر، آزاد، غیر جانبدار، محفوظ اور قابل اعتماد سائبر اسپیس ماحول اور اختراع، اقتصادی ترقی اور تجارت و کاروبار کے ایک انجن کے طور پر انٹرنیٹ کو فروغ دینے کے لیے پابند عہد ہیں جو ان کے متعلقہ گھریلو قوانین اور بین الاقوامی ذمہ داریوں اور ان کی ہمہ گیر اسٹریٹیجک پارٹنرشپ کے موافق ہوگا۔
ایم او سی کے ذریعے دونوں فریق اقوام متحدہ میں بین الاقوامی شعبہ میں تعاون، آئی سی ٹی پیداوار کی سپلائی چین کی جامعیت کے لیے بہترین طریقوں کو فروغ دینے اور بات چیت اور حکمت عملیوں کو شیئر کرنے، حکومت سے حکومت اور تجارت سے تجارت تعاون کے توسط سے آئی سی ٹی بنیادی ڈھانچے کی حفاظت کو مضبوط کرنے، انٹرنیٹ گورننس پلیٹ فارموں پر مسلسل مذاکرات اور وابستگی اور ان پلیٹ فارموں پر دونوں ممالک کے تمام وابستگان کے ذریعے سرگرم حصہ داری کی حمایت کی توثیق کرتے ہیں۔
وزیراعظم کا دفتر
وزیراعظم نے شری گرو رام داس جی کے پرکاش پرو پر لوگوں کو مبارک باددی
نئی دہلی، 2 /نومبر 2020 ۔ وزیراعظم جناب نریندرمودی نے شری گرو رام داس جی کے پرکاش پرو پر لوگوں کو مبار ک باد دی ہے۔
وزیراعظم نے کہا کہ ‘‘شری گرو رام داس جی نے دوسروں کی خدمت کرنے، غیر برابری اور جانبداری کی تمام شکلوں کاخاتمہ کرنے پرکافی زور دیا تھا۔ایک رحم دل اور انسان دوست معاشرہ تعمیر کرنے کی ان کی کوشش ہم سب کے لیے حوصلے کا باعث ہے۔شری گرو رام داس جی کا پرکاش پرو آپ سبھی کو بہت بہت مبارک ہو۔’’
وزارات ثقافت
محترمہ میناکشی لیکھی نے وویکانند راک میموریل، کنیا کماری سے تمل ناڈو کے لوگوں کے ساتھ یوگا کر کے بین الاقوامی یوم یوگا منایا
جیسا کہ ہم آزادی کے 75 سال کا جشن - آزادی کا امرت مہوتسو منا رہے ہیں، یوگا کے آٹھویں عالمی دن کے موقع پر 75 مرکزی وزرا کی قیادت میں ملک بھر میں 75 مشہور مقامات پر بڑے پیمانے پر یوگا کے مظاہرے منعقد کیے جا رہے ہیں، ساتھ ہی میسور میں وزیر اعظم کی طرف سے یوگا کا مظاہرہ بھی کیا جا رہا ہے۔ اس سلسلے میں، محترمہ میناکشی لیکھی نے وویکانند راک میموریل، کنیا کماری سے تمل ناڈو کے لوگوں کے ساتھ یوگا کر کے یوگا کا عالمی دن منایا۔
کشتی کے ذریعے وویکانند چٹان پر پہنچ کر وزیر نے سوامی وویکانند کو پھول چڑھائے اور وویکانند راک پر یوگا کا مظاہرہ کیا۔ اس کے بعد، وزیر صاحبہ نے کنیا کماری وویکانند سنٹر میں منعقدہ ایک تقریب میں تقریباً ایک گھنٹے تک مختلف یوگ آسن کیے۔ تقریب سے خطاب کرتے ہوئے وزیر لیکھی نے زور دے کر کہا کہ وزیر اعظم جناب نریندر مودی کی کوششوں کی وجہ سے یوگا کو بین الاقوامی سطح پر پہچان ملی ہے۔
انھوں نے مزید کہا کہ یوگا کے ساتھ دماغ، جسم اور روح مربوط ہو جاتے ہیں اور باقاعدگی سے یوگا کرنے سے جسم اور دماغ کو بڑی طاقت ملے گی۔ یوگا ایک دوسرے کی مدد کرنے کا رویہ پیدا کرتا ہے۔ انھوں نے کہا کہ سوامی وویکانند نے یہ اعتماد پیدا کیا کہ ہندوستان، سب سے بڑا ملک، مراقبہ کے ذریعے آزادی حاصل کر سکتا ہے۔ مرکزی وزیر نے کہا کہ جس طرح ملک کی ثقافت اور روحانیت میں یقین رکھنے والے سوامی وویکانند ملک کی ثقافت کے لیے کام کرتے رہے، وزیر اعظم نریندر مودی بھی ملک کی فلاح و بہبود کے لیے انتھک کام جاری رکھے ہوئے ہیں۔
محترمہ سنجوکتا مدگل، جوائنٹ سکریٹری، وزارت ثقافت، جناب ایم آر گاندھی، ایم ایل اے ناگرکوئل، جناب ایم اروند، ضلع کلکٹر، کنیا کماری، جناب ڈی این ہری کرن پرساد، سپرنٹنڈنٹ پولیس، کنیا کماری، جناب نورتنا کے آر پاٹھک، مونومنٹ اے ایس آئی کے ڈائریکٹر، ڈاکٹر ارون راج، ڈائریکٹر اے ایس آئی، سابق مرکزی وزیر پون رادھا کرشنن نے بھی اس تقریب میں شرکت کی۔
وزارت آیوش
روایتی ادویات کی تحقیق اور ترقی
آیوش کے مرکزی وزیر جناب سربانند سونووال نے لوک سبھا میں ایک تحریری جواب میں بتایا کہ حکومت ہند نے دواؤں کے شعبے میں ملک سے ملک کے درمیان اشتراک کے لئے 25 مفاہمت ناموں پر دستخط کئے ہیں ۔ جن ملکوں کے ساتھ مفاہمت ناموں پر دستخط کئے گئے ہیں ان میں نیپال،بنگلہ دیش، ہنگری،ٹرینڈاڈ اینڈ ٹوباگو،ملیشیا ، ماریشش ، منگولیا ،ترمینستان ، میاما،صحت کی عالمی تنظیم ،جرمنی، ایران، ساؤ ،ٹومےاینڈ پرنسپی ، اکیواٹوریل گنی ،کیوبا ،کولمبیا ،جاپان ،بلوویا ،گامبیا،جمہوریہ گنی ،چین ،سینٹ ون سینٹ اینڈ دی گرینڈائنس ، سوریہ نام ، برازیل اور زمبابوے شامل ہیں۔ روایتی دواؤں کی مشترکہ تحقیق اور ترقی کے لئے امریکہ جرمنی ،برطانیہ ، کناڈا ، ملیشیا ، برازیل ، آسٹریلیا،آسٹرییا،تاجکستان،سعودی عرب ، اکیو اڈو، جاپان ،انڈونیشیا ،ری یونین آئیلینڈ ، کوریا ،ہنگری کے غیر ملکی اداروں یونیورسٹیوں /تنظیموں کے ساتھ 33 مفاہمت ناموں پر دستخط کئے گئے ہیں۔ ہنگری،لاتویا،ماریشش،بنگلہ دیش ،روس ،ویسٹ انڈیز،تھائی لینڈ، انڈو نیشیا، سلووینیا،آرمینیا ،ارجینٹینا ، ملیشیا ، جنوبی افریقہ اور آسٹریلیا کی یونیورسٹیوں /غیر ملکی اداروں میں آیوش اکیڈمک چیئرس کے قیام کے لئے 14 مفاہمت ناموں پر دستخط کئے گئے ہیں۔
کونسل آف سائنٹفک اینڈ انڈسٹریل ریسرچ یعنی انسٹی ٹیوٹ آف ہمالین بایو رسورس ٹیکنالوجی  پالمپور کی لیباریٹری نے تائیوان کے ریسرچ انسٹی ٹیوٹ آف چائنیز میڈیسن وزارت برائے صحت اور بہبود کے ساتھ ایک مفاہمت نامہ پر دستخط کئے ہیں تاکہ آپسی مفاد کے شعبے میں اشتراک کیا جاسکے۔ جس میں ادوایتی پلانٹس بایو ایکتو مولیکیولس اور جڑی بوٹی کی تیاری وغیرہ شامل ہے۔ سی ایس آئی آر اور بل اینڈ میرنڈا گرپس فاؤنڈیشن نے ہندوستان کے اندر اور ہندوستان کے باہر واقع محققین کے درمیان سائنٹفک اور تکنینی تحقیق کے لئے مواقع کی نشاندہی کی غرض سے ایک مفاہمت نامہ پر دستخط کئے ہیں ۔
آیوش میں بین الاقوامی تعاون کے فرغ کے لئے سینٹر سیکٹر اسکیم  کے تحت آیوش کی وزارت آیوش ڈرگ مینوفیکچرس ،صنعت کاروں آیوش کے اداروں اور اسپتالوں کی مدد کرتی ہےتاکہ ان کی مصنوعات اور خدمات کو نمایاں کرنے کے لئے بین الاقوامی نمائشوں ،تجارتی میلوں اور روڈ شو ز میں شرکت کرکے آیوش کے لئے بین الاقوامی پروپیگنڈہ کیا جاسکے۔آیوش کی وزارت کی آیوش اوشدھی گنوتا ایوام اُتپدن سموردھن یوجنا  کو 15ویں مالیاتی سائیکل  کے دوران دوائیوں کے معیار کو بڑھانے کے لیے شروع کیا گیا ہے، جس میں فارماکووگ کی موجودہ سنٹرل سیکٹر اسکیموں کو ضم کیا گیا ہے۔ آیوش کا کنٹرولر اوراے ایس یو اینڈ ایچ ادویات کا کوالٹی کنٹرول قومی آیوش مشن  کا جزو اور معیاری بنانے، قواعد و ضوابط کے مؤثر نفاذ، مینوفیکچرنگ اور تجزیاتی جانچ کے لیے ٹیکنالوجی کی اپ گریڈیشن، سرٹیفیکیشن/سرٹیفیکیشن کی سہولت کے لیے کچھ نئے عناصر کی شمولیت تربیت اور صلاحیت سازی کی سرگرمیاں جن کا مقصد آیوش ادویات کے معیار کی یقین دہانی کرنا ہے۔حکومت ہندکی بہت چھوٹی چھوٹی اور اوسط درجے کی صنعتوں  کی وزارت کےوزیر اعظم ایمپلائمنٹ جنریشن پروگرام  صنعت کو آیوش سمیت مینوفیکچرنگ اور سروس سیکٹر کے تحت فوائد حاصل کرنے کے لیے دستیاب ہے۔ انڈین میڈیسن فارماسیوٹیکل کارپوریشن لمیٹڈ  جو آیوش کی وزارت کے تحت ایک منی رتنا سنٹرل پبلک سیکٹر انٹرپرائز  ہے جو ہندوستان میں آیوروید اور یونانی دوائیوں کی تیاری کر رہی ہے۔
آیوروید، یونانی اور سدھا کواین سی آئی ایس ایم ایکٹ کے تحت تسلیم کیا جاتا ہے اور پورے ہندوستان میں اس پر عمل کیا جاتا ہے۔
وزارت دفاع
زمینی جنگی ساز و سامان کے مطالعات کے مرکز نے نیشنل لیول فیلڈ مارشل مانک شو مضمون نگاری مقابلے 21-2020 کے فاتحین کا اعلان کیا
نئی دہلی، 26 اپریل ، 2021 / فیلڈ مارشل مانک شو مضمون نگاری مقابلہ  جو بھارتی فوج کی سرپرستی میں زمینی جنگی ساز و سامان کے مطالعات کے مرکز نے 19-2018 میں شروع کیا تھا اپنی لگاتار تیسری 21-2020 تقریبات منا رہا ہے، جس کا مقصد نوجوان ذہنوں کو سب سے زیادہ پریشانی والے ان اوقات میں مصروف رکھنا ہے۔ جس سے عالمی وبا کووڈ – 19 سے دنیا گزر رہی ہے۔
|
|
مانک شو پیپر زمرے میں فاتحین
|
|
نمبر شمار
|
|
موضوع
|
|
انعام یافتہ کا نام
|
|
کالج اور یونیورسٹی کا نام
|
|
درجہ
|
|
1-
|
|
انسٹی ٹیشنلائزیشن اوپن سورس انٹلیجینٹ  ین انڈیا : ایک تجزیہ
|
|
امیہ کرشنا
|
|
ہماچل پردیش نیشنل
|
|
فرسٹ
|
|
2-
|
|
بھارت میں بائیں بازو کی انتہا پسندی : حکمرانی کا ایک تناظر
|
|
نیاکارا ویریشا
|
|
یونیورسٹی لاء کالج، بنگلور یونیورسٹی
|
|
سیکنڈ
|
|
3-
|
|
جزیرا کی خطوں کے ذریعے قومی سلامتی کی یقین دہانی : جزیرے ، نہ ڈوبنے والے طیاروں کو لے جانے والے کے طور پر
|
|
ڈی ایس مُرگن یادو
|
|
گرو نانک کالج ،
ایفیلیئیٹڈ ٹو مدراس یونیورسٹی
|
|
تھرڈ
|
|
مختصر زمرے میں فاتحین
|
|
نمبر شمار
|
|
موضوع
|
|
انعام یافتہ کا نام
|
|
کالج اور یونیورسٹی کا نام
|
|
درجہ
|
|
1-
|
|
بھارت میں سول – فوج تعلقات : قومی سلامتی سے متعلق فیصلہ سازی میں فوج کا رول
|
|
پرشورام ساہو
|
|
سینٹرل یونیورسٹی آف گجرات
|
|
فرسٹ
|
|
2-
|
|
پانی کی حفاظت :قومی سکیورٹی کے لیے ضروری
|
|
سوملتھا کے سی
|
|
او پی جندل گلوبل یونیورسٹی، سونی پت
|
|
سیکنڈ
|
|
3-
|
|
بھارت کی دانشورانہ املاک پر ابھرتا ہوا سائبر حملہ : قومی سلامتی کو لاحق خطرہ
|
|
عائشہ فروز
|
|
علی گڑھ مسلم یونیورسٹی
|
|
تھرڈ
۔۔۔
م ن ۔ اس۔ ت ح ۔
26.04.2021
U –3978
(Visitor Counter : 123